**Atranka mokytojo padėjėjo (spec. poreikių ugdytiniams) pareigoms užimti Marijampolės „Žiburėlio“ mokykloje-daugiafunkciame centre**

**Reikalingi 7 mokytojų padėjėjai: 4 – 0,5 et, 1 – 0,6 et., 1 – 0,7 et., 1 – 1 et.**
Darbo sutartis sudaroma nuo 2022-09-01 neterminuotam laikotarpiui

**Pareigybės lygis – C**
Darbo užmokesčio pareiginės algos pastoviosios dalies koeficientas nustatomas vadovaujantis Lietuvos Respublikos Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu ir įstaigos darbo apmokėjimo sistema

**Pareigybės paskirtis**:

Padėti mokytojui veiklų ir pamokų metu optimizuoti specialiųjų ugdymosi poreikių turinčių ugdytinių ugdymo ir ugdymosi sąlygas, vykdyti mokytojo nurodytas ugdymo ir slaugos funkcijas, dalyvauti įvairiose įstaigoje vykstančiose veiklose.

Teikti pagalbą ribotų galimybių, savarankiškai dalyvauti ugdymo procese negalintiems ugdytiniams, turintiems didelių ar labai didelių specialiųjų ugdymosi poreikių, ugdomiems pagal ikimokyklinio, priešmokyklinio, pradinio ugdymo pritaikytą programą ar bendrojo lavinimo specialiosiose lavinamosiose klasėse pagal bendrojo lavinimo individualizuotą programą.

**Kvalifikaciniai reikalavimai:**

 Išsilavinimas - ne žemesnis kaip vidurinis, pageidautina aukštasis neuniversitetinis arba universitetinis pedagoginis.

Gebėjimas bendrauti su specialiųjų ugdymosi poreikių turinčiais ugdytiniais, žinių turėjimas apie jų sutrikimų specifiką.

**Privalumai:**

**Meilė vaikams;**

**Bendravimo įgūdžiai santykių kūrime;**

**Entuziazmas, kantrybė ir lankstumas;**

**Problemiškų situacijų sprendimo įgūdžiai;**

**Pasitikėjimas savimi, kūrybiškumas.**

#  Darbo funkcijos ir kiti kvalifikaciniai reikalavimai:

Mokytojo padėjėjas (spec. poreikių ugdytiniams) turi vykdyti šias funkcijas:

1. dirba su ugdytiniu ar ugdytinių grupe, bendradarbiaudamas su mokytoju, specialiuoju pedagogu, logopedu ir kitais specialistais;

2. padeda ugdytiniams įsitraukti į ugdomąją veiklą ir pagal galimybes joje dalyvauti;

3. padeda ugdytiniams įsisavinti mokomąją medžiagą, atlikti mokytojo skirtas užduotis, naudotis ugdymui skirtomis priemonėmis;

4. padeda ugdytiniams orientuotis ir judėti patalpose, lauke, veiklų, pertraukų, neformaliojo ugdymo, renginių ir išvykų metu;

5. padeda ugdytiniams tinkamai naudotis ugdymui skirta kompensacine technika bei priemonėmis;

6. padeda ugdytiniams apsitarnauti, pasirūpinti asmens higiena;

7. informuoja mokytoją, socialinį pedagogą, administraciją apie smurto ir patyčių prieš vaikus atvejus;

8. atlieka kitą su ugdymu(si), savitarna, savitvarka, susijusią veiklą;

9. palydi ugdytinį iki transporto priemonės ir padeda į ją įlipti išvykstant iš įstaigos;

10. kultūringai bendrauja ugdytiniais ir jų tėvais (globėjais), kolegomis;

11. laikosi darbo drausmės. Darbo laiką naudoja tik efektyviam darbui;

12. yra nekonfliktiškas ir aktyvus įstaigos bendruomenės narys.

 **Dokumentai pateikiami** iki 2022 m. rugpjūčio 16 d. 12.00. val.

**Pretendentas pateikia šiuos dokumentus:**
1. Prašymą dalyvauti atrankoje;
2. Gyvenimo aprašymą, parengtą Europass CV formatu;
3. Asmens tapatybę patvirtinančių ir išsilavinimo dokumentų originalai pateikiami atrankos dieną.

Dokumentai priimami elektroniniu paštu - ziburelismdc@gmail.com arba įstaigos raštinėje adresu: Juknevičiaus g. 82, 68192 Marijampolė

**Atrankos paskelbimo data - 2022 m. rugpjūčio 1 d.**Apie atrankos posėdžio vietą ir laiką informuojami tik atrinkti kandidatai.

**Pretendentų atrankos forma** – pokalbis.

Kontaktinis asmuo: direktorė Rima Kukalienė, tel. 8 637 37339.